Erginos (syn Klymena)

Erginos alebo Ergínos ( je v gréckej mytológii syn a nástupca orchomenského kráľa Klymena.

Erginos napadol tébskeho kráľa Kreota, pretože mu nejaký vozataj z Téb zabil otca kameňom.Apollodoros, Bibliotheca, 2,4,11. Keď ho porazil, prinútil ho, aby mu dvadsať rokov každoročne odvádzal sto volov. Tébania by sa boli s tým aj zmierili, ale urážala ich spupnosť Ergina, ktorý neustále vyhlasoval, že táto daň je symbolom jeho nadvlády.

Od tejto dane ich potom oslobodil slávny hrdina Hérakles, ktorý prišiel do svojich rodných Téb. Keď sa cestou stretol s vyberačmi daní kráľa Ergina a z ich rečí sa dozvedel, že idú do Téb po sto volov, ktoré im má kráľ Kreón každoročne odvádzať, nevidelo sa mu to spravodlivé. Pokúsil sa ich preto od toho odhovoriť, ale oni ho nepočúvali a navyše ho povýšeneckými poznámkami urážali. Hérakles sa nato s nimi na mieste porátal. Odrezal im nosy a uši a so zviazanými rukami ich poslal domov.Diodoros, Bibliotheca historia, 4,10,3.

Tébania svojho rodáka privítali s nadšením, ale ich radosť netrvala dlho, lebo pred bránami mesta sa objavil Arginos s vojskom. Hérakles však s pomocou bohyne Atény zobral riadenie obrany mesta do svojich rúk, Ergina zabil a jeho vojsko porazil. Mierovou zmluvou ich nato prinútil vrátiť dvojnásobok toho, čo od nich dostali. Kráľ Kreón dal za to Héraklovi svoju dcéru Megaru a polovicu svojho kráľovstva.

 Referencie a bibliografia 

Kategória:Postavy gréckej mytológie